ابراهيم زكى موردخاى (1880 - 1946) المعروف بين جمهورة وبين الفنانين باسم زكي مراد هو فنان مصرى يهودى من يهود مصر, اتولد في مدينة اسكندريه في القرن 19 لأسره مصرية يهوديه بتشتغل فى تجاره الأقمشة وكبر زكي مراد في تجاره الأقمشة ولكن موهبته بدأت تظهر من خلال ما كان يردده لعبده الحامولى ومحمد عثمان . انتقل زكي أفندي للقاهرة وقرر انه يتعلم الموسيقى والغناء فدخل المعهد الأهلي للموسيقى اللي أسسه سامي أفندي الشوا و منصور أفندي عوض وبعدها رشح منصور افندي عوض اللي كان مستشارا لإحدى شركات الإسطوانات الشاب زكي مراد للشركة فسجل أولى أسطواناته وكانت قصيدة " اراك عصى الدمع" من ألحان عبده الحامولى نجحت القصيدة بصوت زكي مراد ، بعد النجاح طلبه متعهدوا الحفلات وخاصة المتعهد " ابراهيم روشو" وبقوا اصحاب فزوج ابنته لزكي مراد المطرب الجديد وأنجب منها ثلاث بنات هما ليلى مراد وملك وسميحة وثلاث أبناء هم زكي مراد وابراهيم - وموريس الذي اصبح منير مراد . في سنة 1910 اصيب الشيخ سلامه حجازى بالشلل ووصي الشاب زكي مراد بأداء أدواره المسرحية تمثيلا وغناءا اختاره فنان الشعب سيد درويش للقيام بدور سيف الدين في أوبريت العشرة الطيبة. وكانت من انتاج نجيب الريحانى اللي ما شاركش في تمثيلها وشارك مراد ايضا في بطولة مسرحية كليوباترا ومارك انطوان بديلا عن محمد عبد الوهاب بعد أن اختلف عبد الوهاب ومنيره المهديه.